bilateral
        
         (zoologi)
Store norske leksikon,Biologi,Vitenskapsgrener i biologien,Zoologi
Bilateral, tosidig eller bilateralt symmetriske, gjelder dyr som har bare ett symmetriplan, det vil si et plan som deler kroppen i to speilbildelike deler, høyre og venstre side.
Bilateralt symmetriske dyr står i motsetning til radiærsymmetriske dyr, som har mange symmetriplan. Nesledyr som sjøanemoner og glassmaneter er radiærsymmetriske, mens de fleste andre dyr er bilateralt symmetriske.Dyreriket delte seg tidlig i to hovedgrener av bilaterale dyr:  Protostomia som omfatter de fleste virvelløse dyr   Deuterostomia som blant annet omfatter pigghuder og ryggstrengdyr, som igjen inkluderer virveldyr. Les mer i Store norske leksikon radiærsymmetriske dyr livets evolusjonshistorie